《春尽喜南薰》
明代·梁元最

浮云不可扫，落日春光老。过雨碎飞花，夕阳薰细草。

蝶怨晓风忙，蝉爱浓阴好。东郊车马停，西园芰菱早。

有客有客自弹琴，一曲南薰舒素抱。恍如江上水龙吟，乍觉游鱼浮绿藻。

飘飘清响入云霄，仙子乘鸾羽衣皓。东风吹尽锦堂春，白眼青天歌浩浩。

知音千古者云谁，我欲从之向霞岛。

作者简介：梁元最，番禺人。士楚子。明神宗万历三十七年（一六〇九）举人。有《隐园吟草》。清光绪《广东府志》卷二九有传。